เขียนย่อหน้าเกี่ยวกับ การวางแผนการเงินให้พ่อแม่
การวางแผนการเงินให้พ่อแม่ จะต้องวางแผนโดยเน้นหลักสำคัญ 3 อย่าง อย่างแรกคือ การวางแผนเรื่องสุขภาพ โดยต้องวางแผนเรื่องค่ารักษาพยาบาลจากการเจ็บป่วย และการทำประกันสุขภาพ อย่างที่สอง คือ การวางแผนค่าใช้จ่ายหลังเกษียณ โดยต้องประเมินร่วมกับครอบครัวในการดำเนินชีวิตก่อนจะนำมาคำนวณ และอย่างสุดท้าย คือ การวางแผนการลงทุนให้พ่อแม่ ถ้ามีเงินเหลือ จะสามารถต่อยอดไปจัดพอร์ตลงทุนเพื่อเอาชนะเงินเฟ้อได้

บทเรียนจากย่อหน้านี้

วางแผนการเงินให้พ่อแม่ ต้องเตรียมอะไรบ้าง?

เมื่อรู้สถานะทางการเงินของพ่อแม่แล้ว ถัดมาคือการนำข้อมูลมาวางแผนอย่างรอบคอบ โดยทั่วไปแล้วสิ่งที่ต้องทำแบ่งออกเป็น 3 เรื่องหลักตามความสำคัญ ได้แก่ การซื้อประกันสุขภาพ, ค่าใช้จ่ายหลังเกษียณ และวางแผนลงทุนให้พ่อแม่


1. วางแผนเรื่องสุขภาพ
สุขภาพเป็นสิ่งสำคัญของผู้สูงวัย ซึ่งมักจะเจ็บป่วยมากกว่าวัยหนุ่มสาว และตามมาด้วยค่าใช้จ่ายในการรักษาพยาบาลที่ค่อนข้างสูง ดังนั้น การซื้อประกันสุขภาพให้พ่อแม่ก็ดูเป็นทางออกที่ตอบโจทย์ เพราะนอกจากจะช่วยเพิ่มความอุ่นใจด้านสุขภาพแล้ว เรายังสามารถนำเบี้ยประกันสุขภาพไปลดหย่อนภาษีได้ด้วย


2. วางแผนค่าใช้จ่ายหลังเกษียณ
ส่วนนี้จะต้องมาประเมินร่วมกันกับพ่อแม่ว่ามีไลพ์สไตล์การดำรงชีวิตอย่างไร โดยอาจจะเน้นเฉพาะค่าใช้จ่ายพื้นฐานอย่างค่ากิน ค่าน้ำ ค่าไฟ และค่าใช้จ่ายจิปาถะในชีวิตประจำวัน แล้วค่อยนำส่วนนั้นมาคำนวณ โดยช่วงชีวิตของคนวัยเกษียณจะแบ่งออกเป็น 3 ช่วงอายุ คือ
หนึ่ง… Go Go อายุ 60 – 70 ปี เปรียบเสมือนวัยรุ่นของคนเกษียณที่ยังมีแรง อยากไปเที่ยว ต้องการแฮปปี้กับชีวิต
สอง… Slow Go อายุ 70 – 80 ปี ส่วนใหญ่จะเริ่มเข้าสู่การดูแลรักษาตัวเองจากวัยที่กำลังโรยรา
สาม… No Go อายุ 80 ปีขึ้นไป คือช่วงที่ไม่ค่อยได้ออกไปไหนแล้ว อยู่ติดบ้าน หรือพักรักษาตัวที่โรงพยาบาลเป็นหลัก
เมื่อเห็นเป็นช่วงแบบนี้ก็สามารถจัดสรรเงินเตรียมไว้ให้กับพ่อแม่ได้ในเบื้องต้น อาจจะนำไปลงทุนในสินทรัพย์ที่ความเสี่ยงไม่สูงนัก แต่ให้ผลตอบแทนกลับมาสม่ำเสมอ เพื่อนำผลตอบแทนส่วนนั้นมาเป็นค่าใช้จ่ายให้กับพ่อแม่


3. วางแผนการลงทุนให้พ่อแม่
ในกรณีที่พ่อแม่อาจจะมี Wealth เหลือบางส่วนจากการทำงาน แต่ไม่ได้ถูกนำมาจัดสรรอย่างมีประสิทธิภาพ สุดท้ายก็จะทำให้มูลค่าสินทรัพย์ที่มีลดลงตามกาลเวลา เพราะฉะนั้น หากมีเงินเหลือจากการดูแลสุขภาพและค่าใช้จ่ายหลังเกษียณแล้ว สามารถนำมาจัดพอร์ตลงทุนเพื่อให้ชนะเงินเฟ้อได้ แต่ก็ต้องไม่เสี่ยงเกินกว่าที่รับได้
ความรู้ทางการเงิน